ประกาศคณะกรรมการกํากับหลักทรัพย์และตลาดหลักทรัพย์ที่ กค. 23/2552เรื่อง การเปิดเผยข้อมูลข่าวสารตามพระราชบัญญัติ ทรัสต์เพื่อธุรกรรมในตลาดทุน พ.ศ. 2550(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_ อาศัยอํานาจตามความในมาตรา 10 วรรคสอง แห่งพระราชบัญญัติทรัสต์เพื่อธุรกรรมในตลาดทุน พ.ศ. 2550 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 32 มาตรา 33 มาตรา 41 และมาตรา 43 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ออกข้อกําหนดไว้ดังต่อไปนี้ข้อ ๑ ให้สํานักงาน ก.ล.ต. มีอํานาจเปิดเผยข้อมูลข่าวสารเกี่ยวกับการดําเนินการการสั่งการ การลงโทษ และข้อมูลอื่นใดที่ได้จากการปฏิบัติหน้าที่ตามพระราชบัญญัติทรัสต์เพื่อธุรกรรม ในตลาดทุน พ.ศ. 2550 เช่น ประกาศ หนังสือเวียน แนวนโยบายในการกํากับดูแลผลการกํากับดูแลการปฏิบัติให้เป็นไปตามกฎหมาย ข้อมูลสถิติ บทศึกษา และบทวิจัย เป็นต้น เมื่อเห็นว่าการเปิดเผยข้อมูลข่าวสารดังกล่าวจะเป็นประโยชน์ต่อประชาชนหรือเพื่อคุ้มครองผู้ลงทุนข้อ ๒ ให้สํานักงาน ก.ล.ต. จัดให้ข้อมูลข่าวสารดังต่อไปนี้ เป็นข้อมูลข่าวสารที่บุคคลทั่วไปสามารถตรวจดูได้จากเว็บไซต์ของสํานักงาน ก.ล.ต. หรือที่ศูนย์สารสนเทศตลาดทุนของสํานักงาน ก.ล.ต. (1) สรุปการตรวจสอบการดําเนินงานของผู้ประกอบธุรกิจทรัสตีตามแผนตรวจสอบปกติ (2) การสั่งการให้ผู้ประกอบธุรกิจทรัสตีกระทําการหรืองดเว้นกระทําการ เว้นแต่การสั่งการที่มิได้มีผลกระทบอย่างมีนัยสําคัญต่อผู้ลงทุนทั่วไป (3) การลงโทษผู้กระทําผิด ไม่ว่าจะเป็นโทษทางปกครองหรือโทษทางอาญา เว้นแต่การลงโทษทางปกครองที่เป็นเพียงการภาคทัณฑ์ จะจัดให้มีการเปิดเผยเป็นการทั่วไปหรือไม่ก็ได้ โดยให้พิจารณาข้อเท็จจริงเป็นรายกรณี (4) การกล่าวโทษต่อพนักงานสอบสวนเพื่อให้ดําเนินการตามกฎหมายกับบุคคลที่เข้าข่ายกระทําผิดกรณีที่สํานักงาน ก.ล.ต. มีความจําเป็นต้องเปิดเผยข้อมูลข่าวสารใดอันเนื่องมาจาก การปฏิบัติหน้าที่ตามพระราชบัญญัติทรัสต์เพื่อธุรกรรมในตลาดทุน พ.ศ. 2550 ซึ่งอาจมีผลกระทบ ต่อผู้ลงทุนหรือประชาชนในวงกว้าง สํานักงาน ก.ล.ต. อาจพิจารณาเปิดเผยข้อมูลข่าวสารเพิ่มเติมได้ โดยจะต้องคํานึงถึงผลกระทบต่อราคาหลักทรัพย์ หรือประสิทธิภาพในการบังคับใช้กฎหมาย รวมทั้ง ต้องระมัดระวังมิให้กระทบต่อสิทธิส่วนบุคคลเกินความจําเป็นข้อ ๓ ในกรณีที่สํานักงาน ก.ล.ต. เห็นว่า ข้อมูลข่าวสารตามที่กําหนดในข้อ 2 เรื่องใด หากจัดให้มีการเผยแพร่ผ่านช่องทางอื่นเพิ่มเติม เช่น การออกแถลงข่าว การออกจดหมายข่าวอิเล็กทรอนิกส์ ถึงบุคคลซึ่งบอกรับเป็นสมาชิกข่าวสารของสํานักงาน ก.ล.ต. หรือการนําเสนอในเอกสารเผยแพร่อื่น เพิ่มเติมด้วย จะเป็นประโยชน์ต่อการเสริมสร้างความรู้ความเข้าใจเกี่ยวกับทรัสต์ หรือการประกอบธุรกิจทรัสตี หรือบทบัญญัติหรือข้อกําหนดแห่งกฎหมายที่เกี่ยวข้อง หรือจะเป็นกลไกในการเพิ่มประสิทธิภาพ การบังคับใช้กฎหมาย หรือการป้องปรามการกระทําผิดได้ ให้สํานักงาน ก.ล.ต. จัดให้มีการเผยแพร่ ข้อมูลข่าวสารเรื่องนั้นผ่านช่องทางอื่นเพิ่มเติมได้ตามที่เห็นสมควรข้อ ๔ ในการเปิดเผยข้อมูลข่าวสาร ให้สํานักงาน ก.ล.ต. จัดให้มีรายละเอียดเกี่ยวกับข้อมูลข่าวสารนั้นอย่างเพียงพอที่จะทําให้เข้าใจ ได้อย่างถูกต้องในกรณีที่เป็นการเปิดเผยข้อมูลข่าวสารเกี่ยวกับการบังคับใช้กฎหมายตามที่กําหนด ในข้อ 2 วรรคหนึ่ง ข้อมูลข่าวสารที่เปิดเผยควรมีรายละเอียดอย่างน้อยดังต่อไปนี้(1) ชื่อบุคคลที่อยู่ภายใต้มาตรการบังคับใช้กฎหมาย(2) ข้อเท็จจริงที่เป็นเหตุให้มีการบังคับใช้กฎหมาย(3) บทบัญญัติของกฎหมายที่เกี่ยวข้อง(4) ลักษณะการบังคับใช้กฎหมายข้อ ๕ เมื่อข้อมูลข่าวสารเรื่องใดที่เปิดเผยบนเว็บไซต์ของสํานักงาน ก.ล.ต. หรือ ที่ศูนย์สารสนเทศตลาดทุน มีความคืบหน้าเปลี่ยนแปลงไปจากเดิม และสํานักงาน ก.ล.ต. พิจารณา เห็นว่าการเปิดเผยข้อมูลข่าวสารความคืบหน้าดังกล่าวสอดคล้องกับเจตนารมณ์เพื่อการพิทักษ์ประโยชน์ของประชาชนหรือเพื่อคุ้มครองผู้ลงทุน ให้สํานักงาน ก.ล.ต. เปิดเผยข้อมูลข่าวสารความคืบหน้านั้น โดยปฏิบัติตามแนวทางที่กําหนดในประกาศนี้โดยอนุโลมข้อ ๖ ในการเปิดเผยข้อมูลข่าวสารบนเว็บไซต์ของสํานักงาน ก.ล.ต. หรือ ที่ศูนย์สารสนเทศตลาดทุน เพื่อให้ประชาชนเข้าตรวจดูได้ เว้นแต่สํานักงาน ก.ล.ต. จะมีเหตุผล หรือ ความจําเป็นในการกําหนดเป็นประการอื่น ให้ดําเนินการตามหลักเกณฑ์ในข้อ 6/1 ข้อ 6/2 และข้อ 6/3เพื่อประโยชน์ในการเปิดเผยข้อมูลตามประกาศนี้ การเปิดเผยข้อมูลในวันใด ๆ ในปีปฏิทินหนึ่ง ให้ถือว่าวันสิ้นปีของปีปฏิทินนั้น เป็นระยะเวลา 1 ปีปฏิทินข้อ 6/1 ในการเปิดเผยข้อมูลข่าวสารอื่นนอกจากข้อมูลตามข้อ 6/2 และข้อ 6/3 ให้คงข้อมูลไว้เป็นระยะเวลา 10 ปีปฏิทินนับแต่วันที่มีการเปิดเผยข้อมูลข่าวสารดังกล่าวข้อ 6/2 การเปิดเผยข้อมูลเกี่ยวกับการดําเนินการทางอาญา ให้เปิดเผยข้อมูล ตามระยะเวลาดังต่อไปนี้ นับแต่วันที่มีการเปิดเผยข้อมูลดังกล่าวเป็นครั้งแรก(1) 2 ปีปฏิทิน ในกรณีความผิดที่มีอายุความตั้งแต่ 1 ปีถึง 5 ปี(2) 10 ปีปฏิทิน ในกรณีความผิดที่มีอายุความมากกว่า 5 ปีขึ้นไปในกรณีที่มีการกล่าวโทษ ให้เปิดเผยข้อมูลไว้ตลอดระยะเวลาที่คดียังไม่ถึงที่สุด และ ให้เปิดเผยข้อมูลต่อไปอีก 6 เดือนนับแต่วันที่คดีถึงที่สุด ทั้งนี้ ระยะเวลาดังกล่าวต้องไม่น้อยกว่าระยะเวลา ตามวรรคหนึ่งการเปิดเผยข้อมูลเกี่ยวกับการดําเนินการทางอาญาตามวรรคหนึ่ง ให้เริ่มเปิดเผยข้อมูลภายในวันถัดจากวันที่มีคําสั่งเปรียบเทียบหรือวันที่กล่าวโทษต่อพนักงานสอบสวน แล้วแต่กรณีในกรณีที่ผลของคดีถึงที่สุดและเป็นคุณแก่ผู้ถูกดําเนินการ หากบุคคลดังกล่าวมีคําขอ ให้นําข้อมูลที่เปิดเผยออกก่อนพ้นระยะเวลาตามข้อนี้ ให้สํานักงาน ก.ล.ต. ดําเนินการให้เป็นไปตามคําขอ ของบุคคลนั้นโดยไม่ชักช้าข้อ 6/3 การเปิดเผยข้อมูลเกี่ยวกับการลงโทษทางปกครองให้เปิดเผยข้อมูลตามหลักเกณฑ์ดังต่อไปนี้(1) ในกรณีเป็นโทษที่ไม่มีระยะเวลาลงโทษหรือมีระยะเวลาลงโทษไม่เกิน 2 ปีปฏิทิน ให้เปิดเผยข้อมูลเป็นระยะเวลา 2 ปีปฏิทินนับแต่วันที่มีการเปิดเผยข้อมูลดังกล่าวเป็นครั้งแรก(2) ในกรณีเป็นโทษที่มีระยะเวลาลงโทษเกิน 2 ปีปฏิทิน ให้เปิดเผยข้อมูลจนถึงสิ้นปีปฏิทิน ที่ครบระยะเวลาลงโทษในกรณีที่มีการโต้แย้งคําสั่งลงโทษหรือมีการฟ้องคดีปกครอง ให้เปิดเผยข้อมูล ตามหลักเกณฑ์ในวรรคหนึ่ง เว้นแต่ ณ วันที่ผลการพิจารณาข้อโต้แย้งหรือผลคดีถึงที่สุด ระยะเวลา เปิดเผยตามวรรคหนึ่งเหลือน้อยกว่า 6 เดือน ให้เปิดเผยข้อมูลต่อไปอีกเป็นระยะเวลา 6 เดือนนับแต่วันที่ผลการพิจารณาข้อโต้แย้งหรือผลคดีถึงที่สุดการเปิดเผยข้อมูลเกี่ยวกับการลงโทษทางปกครองตามวรรคหนึ่ง ให้เริ่มเปิดเผยข้อมูล ภายในวันถัดจากวันที่คําสั่งลงโทษมีผลในกรณีที่ผลการพิจารณาข้อโต้แย้งหรือผลคดีถึงที่สุดและเป็นคุณแก่ผู้ถูกลงโทษ หากผู้ถูกลงโทษ มีคําขอให้นําข้อมูลที่เปิดเผยออกก่อนพ้นระยะเวลาตามวรรคสอง ให้สํานักงาน ก.ล.ต. ดําเนินการให้เป็นไปตามคําขอของบุคคลนั้นโดยไม่ชักช้า"ข้อ ๗ ข้อมูลข่าวสารที่ได้เปิดเผยบนเว็บไซต์ของสํานักงาน ก.ล.ต. หรือที่ศูนย์สารสนเทศตลาดทุนจนครบระยะเวลาที่กําหนดตามประกาศนี้แล้ว สํานักงาน ก.ล.ต. อาจจัดเก็บไว้เป็นข้อมูลประวัติศาสตร์เพื่อให้ประชาชนขอตรวจดูเป็นรายกรณีก็ได้ข้อ ๘ ประกาศนี้ให้ใช้บังคับตั้งแต่วันที่ 1 กันยายน พ.ศ. 2552 เป็นต้นไปผู้มีอํานาจลงนาม - ประกาศ ณ วันที่ 21 สิงหาคม พ.ศ. 2552 (นายวิจิตร สุพินิจ) ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - : เหตุผลในการออกประกาศฉบับนี้ คือ เพื่อกําหนดลักษณะและประเภทของข้อมูลข่าวสารเกี่ยวกับการกํากับดูแลและการบังคับให้เป็นไปตามกฎหมายว่าด้วยทรัสต์เพื่อธุรกรรมในตลาดทุน ที่สมควรเปิดเผยหรือเผยแพร่ให้ผู้ลงทุนและประชาชนทั่วไปได้รับทราบ โดยกําหนดรายละเอียด ช่องทาง และระยะเวลาในการเปิดเผยหรือเผยแพร่ข้อมูลข่าวสารดังกล่าว ตลอดจนการปรับปรุงข้อมูลนั้นให้เป็นปัจจุบัน จึงจําเป็นต้องออกประกาศนี้